Title: ประกาศสำนักนายกรัฐมนตรี เรื่อง พระราชทานพระบรมราชานุญาตให้ใช้ตราประจำชาดสำหรับศาลจังหวัด แผนกคดีเยาวชนและครอบครัวกับสถานพินิจและคุ้มครองเด็กและเยาวชน จังหวัดสระบุรี จังหวัดจันทบุรี จังหวัดบุรีรัมย์ จังหวัดลำปาง จังหวัดสุพรรณบุรี และจังหวัดภูเก็ต

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง
พระราชทานพระบรมราชานุญาตให้ใช้ตราประจำชาดสำหรับศาลจังหวัด
แผนกคดีเยาวชนและครอบครัวกับสถานพินิจและคุ้มครองเด็กและเยาวชน
จังหวัดสระบุรี
จังหวัดจันทบุรี จังหวัดบุรีรัมย์ จังหวัดลำปาง
จังหวัดสุพรรณบุรี
และจังหวัดภูเก็ต[๑]

ทรงพระกรุณาโปรดเกล้าฯ
พระราชทานพระบรมราชานุญาตให้กระทรวงยุติธรรมใช้ตราประจำชาดสำหรับศาลจังหวัดแผนกคดีเยาวชนและครอบครัว
กับสถานพินิจและคุ้มครองเด็กและเยาวชน จังหวัดสระบุรี จังหวัดจันทบุรี
จังหวัดบุรีรัมย์ จังหวัดลำปาง จังหวัดสุพรรณบุรี และจังหวัดภูเก็ต รวมทั้งสิ้น ๑๒
แห่ง โดยมีลักษณะดังนี้

๑. 
ดวงตราประจำชาดสำหรับศาลจังหวัดแผนกคดีเยาวชนและครอบครัว ดวงตรารูปกลมขนาดเส้นผ่าศูนย์กลาง
กว้าง ๖.๐๐ เซนติเมตร ลายกลางเป็นรูปพระดุลพาห มีรูปจักรและลายกนกประกอบด้วย
ที่ขอบของดวงตรามีอักษรซึ่งศาลจังหวัดแผนกคดีเยาวชนและครอบครัวตั้งอยู่

๒. 
ดวงตราประจำชาดสำหรับสถานพินิจและคุ้มครองเด็กและเยาวชน
ดวงตรารูปกลมขนาดเส้นผ่าศูนย์กลาง กว้าง ๕.๐๐ เซนติเมตร ลายกลางเป็นรูปพระดุลพาห
มีรูปจักรและลูกศรประกอบอยู่ด้วย ที่ขอบของดวงตรามีอักษรซึ่งสถานพินิจและคุ้มครองเด็กและเยาวชนจังหวัดตั้งอยู่
ดังปรากฏรูปแบบดวงตราท้ายประกาศนี้

ทั้งนี้
เพื่อเป็นตราประจำชาดดังกล่าว ใช้ราชการตั้งแต่วันที่ ๒ เมษายน ๒๕๔๐ เป็นต้นไป

ประกาศ ณ วันที่ ๗
กุมภาพันธ์ พ.ศ. ๒๕๔๐
ผู้รับสนองพระบรมราชโองการ
สุขวิช  รังสิตพล
รองนายกรัฐมนตรี

[เอกสารแนบท้าย]

๑.
ตราประจำชาดสำหรับศาลจังหวัดสระบุรีแผนกคดีเยาวชนและครอบครัว
ตราประจำชาดสำหรับศาลจังหวัดจันทบุรีแผนกคดีเยาวชนและครอบครัว
๒.
ตราประจำชาดสำหรับศาลจังหวัดบุรีรัมย์แผนกคดีเยาวชนและครอบครัว
ตราประจำชาดสำหรับศาลจังหวัดลำปางแผนกคดีเยาวชนและครอบครัว
๓.
ตราประจำชาดสำหรับศาลจังหวัดสุพรรณบุรีแผนกคดีเยาวชนและครอบครัว
ตราประจำชาดสำหรับศาลจังหวัดภูเก็ตแผนกคดีเยาวชนและครอบครัว
๔.
ตราประจำชาดสำหรับสถานพินิจและคุ้มครองเด็กและเยาวชนจังหวัดสระบุรี
ตราประจำชาดสำหรับสถานพินิจและคุ้มครองเด็กและเยาวชนจังหวัดจันทบุรี
๕.
ตราประจำชาดสำหรับสถานพินิจและคุ้มครองเด็กและเยาวชนจังหวัดบุรีรัมย์
ตราประจำชาดสำหรับสถานพินิจและคุ้มครองเด็กและเยาวชนจังหวัดลำปาง
๖.
ตราประจำชาดสำหรับสถานพินิจและคุ้มครองเด็กและเยาวชนจังหวัดสุพรรณบุรี
ตราประจำชาดสำหรับสถานพินิจและคุ้มครองเด็กและเยาวชนจังหวัดภูเก็ต

(ดูข้อมูลจากภาพกฎหมาย)

สุกัญญา/พิมพ์
๙ พฤศจิกายน ๒๕๕๓

ปริญสินีย์/ผู้จัดทำ
๑๑ พฤศจิกายน ๒๕๕๓

นฤดล/ผู้ตรวจ
๒ ธันวาคม ๒๕๕๓

[๑] ราชกิจจานุเบกษา
เล่ม ๑๑๔/ตอนที่ ๑๒ ง/หน้า ๑/๑๑ กุมภาพันธ์ ๒๕๔๐